Diari Oficial de la Generalitat Valenciana


Sumari del DOGV 7544, del 10-06-2015 (2015/5162)

Informació pública de la resolució de declaració provisional del municipi d'Adzeneta del Maestrat com a Municipi Turístic de la Comunitat Valenciana.
-----------------------------------------------------------------------------------------------------------------------------------------------------

### Dades del document

Número de DOGV
:   7544

Data del DOGV
:   10-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5162


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la resolució de declaració provisional del municipi d'Adzeneta del Maestrat com a Municipi Turístic de la Comunitat Valenciana. [2015/5162]  
Vist l'expedient de sol·licitud de declaració de Municipi turístic formulada per l'Ajuntament de Adzeneta del Maestrat.  
  
Tenint en compte que:  
  
Primer. En virtut de l'acord adoptat per la majoria absoluta dels membres, la corporació municipal va sol·licitar la declaració de Municipi Turístic de la Comunitat Valenciana.  
  
Segon. De la documentació que consta en l'expedient es dedueix el compliment dels requisits exigits per l'article 25 de la Llei 3/1998, de 21 de maig, de la Generalitat, de Turisme de la Comunitat Valenciana, per a ser declarat Municipi Turístic per la via d'atracció turística en entendre's acreditats els fets següents: que pels seus atractius naturals, monumentals o socioculturals rep un nombre significatiu de visitants amb relació als habitants inscrits en el padró de residents.  
  
  
Fonaments de dret  
  
Primer. L'article 25 de la Llei 3/1998, de 21 de maig, de la Generalitat, de Turisme de la Comunitat Valenciana, estableix que «podran assolir la consideració de Municipi Turístic de la Comunitat Valenciana aquells que puguen identificar-se amb algun dels supòsits següents:  
  
- Destinació d'atracció turística. Aquells que pels seus atractius naturals, monumentals, socioculturals o per la seua rellevància en algun mercat turístic específic, reben en un determinat moment de l'any un nombre significatiu de visitants amb relació a la seua població de dret, sense que pernocten necessàriament en aquests.»  
  
Segon. L'article 28 de la Llei 3/1998, de 21 de maig, de la Generalitat, de Turisme de la Comunitat Valenciana, estableix que «el règim previst en aquesta llei s'aplicarà a tots aquells municipis que així ho sol·liciten quan reunisquen els requisits exigits en esta per a la seua declaració com a Municipi Turístic.»  
  
Tercer. L'article 29 de la Llei 3/1998, de 21 de maig, de la Generalitat, de Turisme de la Comunitat Valenciana, sobre procediment per a la declaració de Municipi Turístic.  
En virtut de l'anterior, conforme amb els preceptes legals citats i altres de general i pertinent aplicació i vista la proposta del director general de Turisme de data 20 de maig de 2015, resolc:  
  
Primer  
Declarar provisionalment, de conformitat amb el que estableix l'article 25 de la Llei 3/1998, de 21 de maig, de la Generalitat, de Turisme de la Comunitat Valenciana, Municipi Turístic de la Comunitat Valenciana el municipi d'Adzeneta del Maestrat.  
  
Segon  
Sotmetre l'expedient a información pública durant un termini de 20 dies mitjançant un anunci en el Diari Oficial de la Comunitat Valenciana.  
  
València, 21 de maig de 2015.- El conseller d'Economia, Indústria, Turisme i Ocupació: Máximo Buch Torralva.